K O R R A L D U S

Haapsalu,			10. oktoober 2006 nr 744

Jaani, Kõlakoja, Koidu ja Ehte  tänavate
teenindamiseks vajalike maade suuruste määramine

Võttes aluseks Haapsalu Linnavolikogu 24.01.1997 otsuse nr 25 punkti 2 „Maa munitsipaalomandisse taotlemine” ja läbi vaadanud linnavalitsuse poolt volitatud isiku Margis Seini poolt koostatud tänavate: Jaani, Kõlakoja, Koidu ja Ehte ehitiste teenindamiseks vajaliku maa määramise ettepanekud Haapsalu Linnavalitsus tuvastas, et loetletud tänavarajatised kuuluvad Haapsalu linna omandisse ja antud tänavad on kantud avalikult kasutatava teena riiklikku teeregistrisse. Tänavate teenindusmaa koosseisu on arvatud tänavarajatiste alune ja tänavahoiu korrastamiseks vajalik maa.
Juhindudes maareformi seaduse § 7 p 5, Eesti Vabariigi Valitsuse 30.06.1998 määrusega nr 144 kinnitatud “Ehitise teenindamiseks vajaliku maa määramise korrast”, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1.	Määrata Haapsalu linna omandis olevatele alljärgnevatele tänavatele teenindamiseks vajalike maade suurused vastavalt korralduse lisaks olevatele ehitiste teenindamiseks vajalike maade määramise ettepanekule alljärgnevalt:
1.1.	Jaani tänav, Haapsalu (teeregistri nr 1830012), maaüksuse suurus 1556 m2;
1.2.	Kõlakoja tänav, Haapsalu (teeregistri nr 1830031), maaüksuse suurus 198 m2; 
1.3.	Koidu tänav, Haapsalu (teeregistri nr 1830026), maaüksuse suurus 1542 m2 ;
1.4.	Ehte tänav, Haapsalu (teeregistri nr 1830005), maaüksuse suurus  1589 m2.

2.	Korraldus teha teatavaks linnavalitsuse maakorraldusosakonna juhatajale (A.Ulm) korralduse koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea				Erko Kalev
Linnasekretär